Diari Oficial de la Generalitat Valenciana


Sumari del DOGV 4478, del 10-04-2003 (2003/4080)

Informació pública del programa d'actuació integrada del Sector de sòl urbanitzable UB-7 Bellavista de les normes subsidiàries de Jacarilla.
--------------------------------------------------------------------------------------------------------------------------------------------

### Dades del document

Número de DOGV
:   4478

Data del DOGV
:   10-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4080


Organisme emissor
:   Invercon Riego, SL

Tipus de document
:   Anunci

Informació pública del programa d'actuació integrada del Sector de sòl urbanitzable UB-7 Bellavista de les normes subsidiàries de Jacarilla. [2003/X4080]
  
Per mitjà d'este edicte s'anuncia l'obertura d'un període d'informació pública per termini d'un mes, comptat a partir del dia següent a la seua publicació en el Diari Oficial de la Generalitat Valenciana, de la documentació de la proposta de Programa de Desenrotllament de l'Actuació Integrada del Sector Bellavista de sòl urbanitzable de les Normes Subsidiàries de Jacarilla vigents, denominat Sector UB-7 Bellavista de conformitat amb en el Projecte de Pla General de Jacarilla, promogut per la mercantil Invercón Reigo, SL i referendat per l'Agrupació d'Interés Urbanístic Sector Bellavista.
  
Esta documentació consistix en:
  
1. Programa per al desenrotllament de l'Actuació Integrada del Sector denominat ?UB-7 Bellavista- de conformitat amb en el Projecte de Pla General de Jacarilla.
  
2. Expedient d'Homologació del citat Sector ?UB-7 Bellavista?.
  
3. Pla Parcial del Sector ?UB-7 Bellavista?.
  
4. Projecte d'Urbanització del Sector ?UB-7 Bellavista?.
  
5. Acta fundacional i Estatuts d'Agrupació d'Interés Urbanístic ?Sector Bellavista?.
  
La documentació assenyalada estarà a la vista durant l'expressat període d'exposició pública a la notaria del senyor Jorge Conde Ajado, a Orihuela, carrer de José Antonio nº 4, entresòl, on podrà ser consultada de dilluns a divendres de 10.00 a 14.00 hores, així com a les dependències de l'Ajuntament de Jacarilla.
  
Es fa advertència que, dins del termini d'un mes comptat des de la publicació de l'últim anunci, qualsevol persona podrà comparéixer en la notaria abans ressenyada per a obtindre còpia de l'acta notarial de protocol·lització o sol·licitar que esta li siga exhibida, així com presentar al·legacions i/o alternatives tècniques que pretenguen competir amb l'exposada al públic.
  
Així mateix, es fa constar la possibilitat de consultar durant el mateix termini en l'Ajuntament les actuacions derivades de la documentació depositada en este i de presentar davant del mateix tant al·legacions com alternatives tècniques, així com proposicions juridico-econòmiques, per a executar qualsevol de les alternatives, tot això segons el que disposa els articles 45, 46 i 48 de la Llei Reguladora de l'Activitat Urbanística.
  
El termini d'un mes indicat s'ampliarà en altres 20 dies si, durant els 10 primers dies d'informació pública, qualsevol interessat es compromet a formular alternativa tècnica en competència, substancialment distinta a l'exposada.
  
Les proposicions juridicoeconòmiques es presentaran al registre general de l'Ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'Ajuntament, l'endemà hàbil a la conclusió del termini per a la seua presentació i, en tot cas, prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.